12.5.2022
FI
Euroopan unionin virallinen lehti
L 135/13
(70)
Kreikka toteaa suorituskykysuunnitelman luonnoksessa, että lennonjohtajien määrää Ateenan aluelennonjohtokes­ kuksessa on tarkoitus lisätä merkittävästi kolmannen viiteajanjakson aikana, mikä merkitsee sitä, että vuonna 2024 siellä työskentelee 71 kokoaikavastaavaa enemmän kuin vuonna 2019.
Lisäksi on suunniteltu toteutettavan useita merkittäviä investointeja ilmaliikenteen hallintaan ja valvontajärjestelmiin viiteajanjakson loppupuolella, jolloin niillä on merkittävä kustannusvaikutus vuodesta 2022 eteenpäin.
Kreikka toteaa suorituskykysuunnitelman luonnoksessa, että tähän liittyvät poistokustannukset on nettoutettu toisella viiteajanjaksolla ylimitoitetuilla määrillä, jotka liittyvät viivästyneisiin käyttöomaisuuteen tehtäviin investointeihin.
(71)
Komissio toteaa, että suorituskyvyn tarkastuselimeltä saatu neuvonta viittaa epäselvyyksiin ja epäjohdonmukai­ suuksiin siltä osin kuin on kyse Kreikan esittämistä toimenpiteistä, jotka liittyvät sen paikallisten kapasiteettita­ voitteiden täytäntöönpanoon, minkä vuoksi suorituskyvyn tarkastuselin kyseenalaistaa, pannaanko kyseiset toimenpiteet tehokkaasti täytäntöön ja saadaanko niillä siten aikaan odotettu vaikutus.
On myös huomattava, että Kreikka ei ole suorituskykysuunnitelman luonnoksessaan esittänyt yksityiskohtaisesti tai määrällisesti uusien lennonjohtajien koulutukseen ja rekrytointiin liittyviä lisäkustannuksia.
Koska näistä kustannuksista ei ole esitetty perusteltuja tietoja, komissio arvioi, että molemmat johdanto-osan 69 kappaleessa tarkoitetut poikkeamat ovat liian merkittäviä, jotta niiden voitaisiin katsoa johtuvan yksinomaan toimenpiteistä, joilla pyritään saavuttamaan paikalliset kapasiteettitavoitteet.
(72)
Lisäksi on huomattava, että Kreikan asettamien kapasiteettitavoitteiden luonnosten on tämän päätöksen johdantoosan 53–59 kappaleessa esitetyistä syistä todettu olevan epäyhdenmukaisia vastaavien unionin laajuisten tavoitteiden kanssa.
Koska kapasiteettitavoitteita ei ole arvioitu yhdenmukaisiksi, komissio katsoo, että tässä vaiheessa ei ole mahdollista saattaa päätökseen täytäntöönpanoasetuksen (EU) 2019/317 liitteessä IV olevan 1.4 kohdan d alakohdan i alakohdassa vahvistetun perusteen arviointia Kreikan osalta, sillä kapasiteettitavoitteiden saavuttamiseksi tarvittavia suunniteltuja toimenpiteitä saatetaan joutua muuttamaan vaaditun kapasiteettita­ voitteiden tarkistamisen yhteydessä.
(73)
Sen vuoksi täytäntöönpanoasetuksen (EU) 2019/317 liitteessä IV olevan 1.4 kohdan d alakohdan i alakohdassa vahvistettu peruste ei täyty Kreikan osalta.
(74)
Täytäntöönpanoasetuksen (EU) 2019/317 liitteessä IV olevan 1.4 kohdan d alakohdan ii alakohdassa vahvistetun perusteen osalta riittää, että mainitaan, että Kreikka ei ole esittänyt suorituskykysuunnitelman luonnoksessaan rakenneuudistustoimenpiteitä, joiden perusteella olisi perusteltua poiketa unionin laajuisen määritetyn yksikkökus­ tannuksen kehityksestä tai unionin laajuisen määritetyn yksikkökustannuksen pitkän aikavälin kehityksestä.
Näin ollen 1.4 kohdan d alakohdan ii alakohdassa vahvistettu peruste ei täyty Kreikan osalta.
(75)
Lisäksi täytäntöönpanoasetuksen (EU) 2019/317 liitteessä IV olevan 2.1 kohdan d alakohdassa tarkoitettujen keskeisten tekijöiden ja parametrien uudelleentarkastelu, joka on perustana suorituskykytavoitteiden luonnoksille kustannustehokkuuteen liittyvällä suorituskyvyn keskeisellä osa-alueella, on johtanut seuraaviin havaintoihin Kreikan ehdotetusta kolmannen viiteajanjakson kustannusperustasta.
(76)
Komissio toteaa, että etsintä- ja pelastustoimintaan liittyvät määritetyt kustannukset on kolmannella viiteajanjaksolla lisätty ensimmäistä kertaa Kreikan reitinaikaiseen kustannusperustaan.
Nämä kustannukset johtavat reitinaikaisten määritettyjen kustannusten huomattavaan nousuun, ja ne ovat noin 9 prosenttia vuoden 2020 reitinaikaisesta kustannusperustasta ja noin 5 prosenttia vuoden 2024 reitinaikaisesta kokonaiskustannusperustasta.
Kreikan olisi esitettävä tarkistetussa suorituskykysuunnitelman luonnoksessaan lisäperusteluja asiaan liittyvien määritettyjen kustannusten hyväksyttävyydestä ja oikeasuhteisuudesta sekä niiden jakamisesta lennonaikaisten ja lähi- ja lähestymisalueen lennonvarmistuspalvelujen välillä ja lennonvarmistuspalvelujen ja muiden asiaankuuluvien alojen välillä.
(77)
Lisäksi komissio panee merkille lennonvarmistuspalvelujen tarjoajasta organisatorisesti erillisen uuden kansallisen valvontaviranomaisen perustamisen, joka lisää valvontakustannuksia.
Kun otetaan huomioon tähän liittyvien lisäkustannusten suuruus, Kreikan olisi selitettävä tarkemmin kustannustekijöitä ja oletuksia tarkistetussa suoritusky­ kysuunnitelman luonnoksessaan.
(78)
Johdanto-osan 64–77 kappaleessa esitettyjen havaintojen perusteella Kreikan suorituskykysuunnitelman luonnokseen sisältyvät ehdotetut tavoitteet olisi arvioitava yhteensopimattomiksi unionin laajuisten suorituskykyta­ voitteiden kanssa kustannustehokkuuteen liittyvällä suorituskyvyn keskeisellä osa-alueella.